༄༅། །རྒྱལ་ཁྲི་དཔོན་པས་དཀོན་བརྩེགས་བཞེངས་པའི་དཀར་ཆག།
ཨོཾ་སྭསྟི་སིདྷ། གང་སྐུ་སྐུ་གསུམ་ངོ་བོ་རྡོ་རྗེ་འཛིན། །དེ་གསུང་གསུང་གི་དབང་ཕྱུག་
འཇམ་པའི་དབྱངས། །ཁྱོད་ཐུགས་ཐུགས་རྗེའི་མངའ་བདག་སྤྱན་རས་གཟིགས། །དངོས་གྲུབ་
གྲུབ་པ་མཆོག་རྣམས་འདིར་སྩོལ་ཅིག།འོད་དཔག་མེད་པའི་རྣམ་འཕྲུལ་ཨ་ཏི་ཤ། ཐུགས་རྗེའི་
།
མངའ་བདག་བཤེས་གཉེན་སྟོན་པའི་མཚན། །སྐལ་ལྡན་ཤིང་རྟ་ཉིད་འཁྲུངས་སངས་རྒྱས་དབོན།
བརྒྱུད་པར་བཅས་ལ་དེང་འདིར་སྐྱབས་སུ་མཆི། །ཕན་བདེའི་འབྱུང་གནས་ཐུབ་བསྟན་རིན་པོ་
ཆེ། །རིང་དུ་གནས་ཤིང་ནམ་ཡངས་མ་ཉམས་པ། ཁ་བ་ཅན་ལྗོངས་ཡིད་བཞིན་མཚོ་ཆེན་འདིར། །
ཐུབ་པའི་ཞལ་སྐྱིན་ཇོ་ཤཱཀ་རྣམ་གཉིས་བཞུགས། །དེ་ཡིས་བྱིན་བརླབས་དབུ་རུ་བྱང་གི་ཕྱོགས།
བཙན་ཕྱུག་འཕན་དར་འཛོམ་པའི་ཡུལ་གྲུ་ནི། །རྒྱ་མཚོ་ཇི་བཞིན་འབྱོར་པའི་ཚོགས་ཀྱིས་གང་། །
ཉི་མ་བཞིན་དུ་བསྟན་པའི་འོད་དཀར་འཆར། །སྐྱེ་བོ་ཕལ་ཆེར་དད་པའི་ཞིང་ས་ལ།
ལེགས་ལོ་ཐོག་བསྐྲུན་མཁས་ནོར་འཛིན་བཞིན། །ཡུལ་གྱི་ལྗོངས་འདིར་སྔོན་གྱི་དུས་ཤིག་ན། །
ཕ་རོལ་དྲེགས་པས་ནམ་ཡང་མི་གནོན་པ། །སྲིད་ཞིའ་དབང་ཕྱུག་རྒྱ་སི་ཏུའི་མཚན།
།དགེ་
།དོན་གྲུབ་
རྒྱལ་མཚན་ཞེས་བྱ་ཀུན་ལས་མཐོ། །དེ་སྲས་རྡོ་རྗེ་ཚེ་བརྟན་ཡེ་ཤེས་མཆོག །རིགས་བརྒྱུད་
མཆོག་ཏུ་གྲགས་པ་ནམ་མཁའི་མཚན། །དེ་སྲས་གསུམ་པ་ཆོས་དང་སྲིད་ཀྱི་ནི། །གཞུང་ལུགས་
མཐའ་དག་རྫོགས་པར་ཆུབ་མཛད་ནས། །གཞན་གྱིས་མི་འཕྲོགས་དད་བརྩོན་མཁྱེན་པ་ཡིས། །
དག་པའི་ཞིང་དུ་བདེ་བར་གཤེགས་གྱུར་པ། །བསོད་ནམས་རྒྱལ་མཆོག་རབ་བརྟན་དཔལ་
བཟང་པོའི། །ཐུགས་ཀྱི་དགོངས་པ་ཟབ་མོ་བསྐང་ཕྱིར་དུ། །དཀོན་མཆོག་རི་དབང་བརྩེགས་
པའི་ལྷུན་པོ་འདི། །ཕ་རོལ་དྲེགས་པའི་རི་བོས་མི་གནོན་ཞིང་། །ཚུ་རོལ་ནང་གི་རོལ་མཚོ་མ་
163

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
འཁྲུགས་པར། །ལྷག་བསམ་ནོར་འཛིན་སྒེག་མོའི་འཕང་པར་འཁྲུངས། །སྔོན་དུས་སྲིད་པའི་
བྱེད་པོས་ལྷ་ཡུལ་ནས། །དག་བྱེད་ཚངས་པའི་བུ་མོ་ལམ་གསུམ་པ། །འཕྲོག་བྱེད་རལ་པའི་ཁུར་
དུ་མ་སིམ་པར། །མེས་པོའི་དྲི་མ་སྦྱོང་བྱེད་ས་སྟེང་ཕབ། །རྫོགས་སངས་རྒྱས་ཀྱི་མཛད་པ་མཐའ་
དག་ལས། །མཆོག་གྱུར་གསུང་གྱི་མཛད་པ་ཡ་མཚན་ཅན། །དག་བྱེད་ཁྲུས་ཀྱི་དཔལ་མོའི་རྒྱུན་
གང་གིས། །ཡབ་དང་མེས་པོའི་ཚོགས་ཀྱི་ཉེས་ཀུན་བཀྲུས། །ཕྱིས་འབྱོན་བརྒྱུད་པའི་ཆུ་བོ་མི་
འཆད་ཅིང་། །འབྱོར་པའི་མཚོ་ཆེན་རྟག་ཏུ་གང་བ་དང་། །བསྟན་ཇུས་ལྷུན་པོ་གཞན་ལས་ཆེར་
མཐོ་བ། །དཀོན་མཆོག་རིན་ཆེན་བརྩེགས་པའི་ཁོར་ཡུག་ཅན། །དེ་བསྐྲུན་བྱེད་པོའི་བསོད་
ནམས་དཔག་བསམ་ཤིང་། །མི་དབང་ས་བདག་ནམ་མཁའི་མཛོད་བཟུང་ནས། །ཚེ་དང་བསོད་
ནམས་རི་དབང་ལྟར་བརྟན་པ། །ནམ་ཡང་མཁའ་ལྟར་ཡངས་པའི་མངའ་རིས་སུ། །མངོན་པར་
མཐོ་དང་ངེས་པར་ལེགས་ཐོབ་པ། །ལེགས་ལྡན་མགོན་པོས་རྗེས་བཟུང་སྲིད་པའི་དཔལ། །
ཆོས་ཀྱི་འབྱོར་པས་ངེས་པར་རྒྱུད་ཕྱུག་པ། །མཆེད་དང་དཔལ་མོར་བཅས་པའི་འཆི་མེད་རྒྱུན། །
མི་ཟད་གཏེར་གྱི་བུམ་པ་ཉིད་གྱུར་ཅིག །དེ་ལྟར་དེ་བསྐྲུན་བྱེད་པའི་ཡི་གེ་པ། །མཁས་པའི་
བརྒྱུད་འཛིན་འདི་དང་འདི་ལ་སོགས། །བཅུ་ཕྲག་གསུམ་དང་འོད་འབར་གླེགས་ཤིང་པ། །འདི་
ཞེས་བྱ་དང་དག་བྱེད་སྦྱངས་པ་ཅན། །སྡེ་སྣོད་འཛིན་པ་འདི་དང་འདི་དག་གོ །རིགས་རྣམས་
ཀུན་གྱི་བདག་པོ་རྡོ་རྗེ་འཛིན། །ནམ་ཡང་བསླུ་མེད་རིན་ཆེན་དཀོན་མཆོག་གསུམ། །བསྟན་པ་
བསྲུང་མཛད་དམ་ཅན་རྒྱ་མཚོའི་ཚོགས། །ཀུན་གྱི་བཀྲ་ཤིས་གང་ཡོད་གནས་འདིར་བྱོན། །
མངྒ་ལཾ།།